У канчатковым сваім выглядзе яны будуць прадстаўлены ў дзвух варыянтах - падарункавым і штодзённым. Падарункавы варыянт дошкі вырабляецца з каштоўных парод драўніны, такіх як вольха, дуб, альбо мароны дуб з элементамі інкрустацыі мароным дубам, скрынка для шахмат распрацавана такім чынам, што адкрываючы яе, фігуркі стаяць ужо на сваіх месцах, самі ж яны вырабляюцца ўручную з белай і звычайнай гліны і кожная з іх атрымоўваецца самастойным творам мастацтва, у якім максімальна ўлічаны і адлюстраваны асаблівасці выгляду старажытных беларускіх войскаў і войскаў тэўтонскага ордэну. Дызайн фігурак распрацаваны так, што яны лёгка распазнаюцца на дошцы, дазваляючы, напрыклад, не пераблытаць падчас гульні ратніка з княжычам, а вежу з князем. Штодзённы варыянт гульні ўяўляе з сябе льняную дошку, якая лёгка складваецца і займае мала месца, фігуркі ж, зробленыя з эбаксіднай смалы, могуць выкарыстоўвацца ў любых умовах, без боязі ламання.